TAPAC ไฟเขียวซื้อหุ้นคืน 7.55 ล้านหุ้น วงเงิน 60 ลบ. เริ่ม 10 ก.ย.นี้
TAPAC ไฟเขียวซื้อหุ้นคืน 7.55 ล้านหุ้น วงเงิน 60 ลบ. เริ่ม 10 ก.ย.นี้
28 ส.ค. 2561

บริษัท ทาพาโก้ จำกัด (มหาชน) หรือ TAPAC เปิดเผยว่า ที่ประชุมคณะกรรมการบริษัทเมื่อวานนี้ (27 ส.ค.) อนุมัติโครงการซื้อหุ้นคืนเพื่อบริหารการเงิน โดยจะใช้วงเงินสูงสุดไม่เกิน 60 ล้านบาท เพื่อซื้อหุ้นคืนจำนวน 7,559,000 หุ้น พาร์หุ้นละ 1 บาท คิดเป็นสัดส่วน 1.83% ของหุ้นที่จำหน่ายได้แล้วทั้งหมด ซึ่งจะเป็นการซื้อในตลาดหลักทรัพย์แห่งประเทศไทย (ตลท.) ระหว่างวันที่ 10 ก.ย.61 -9 มี.ค.62
ทั้งนี้ราคาหุ้นที่จะซื้อคืน โดยให้นำราคาหุ้นเฉลี่ยย้อนหลัง 30 วัน ก่อนวันที่บริษัทจะทำการเปิดเผยข้อมูลประกอบการพิจารณากำหนดราคาหุ้นด้วยราคาซื้อคืนจะไม่เกินราคาปิดของหุ้นเฉลี่ย 5 วันทำการก่อนหน้าวันที่ทำการซื้อคืน ทั้งนี้ราคาหุ้นเฉลี่ยย้อนหลัง 30 วัน ตั้งแต่วันที่ 10 ก.ค. 61-24 ส.ค.61 เท่ากับ 7.94 บาทต่อหุ้น
โดยวัตถุประสงค์ในการซื้อหุ้นคืนเพื่อเป็นการบริหารสภาพคล่องส่วนเกินของบริษัทให้เกิดประโยชน์สูงสุด และเพิ่มอัตราผลตอบแทนให้แก่ส่วนของผู้ถือหุ้น (ROE) รวมถึงเพิ่มอัตรากำไรสุทธิต่อหุ้น (EPS)
สำหรับการจำหน่ายหุ้นที่ซื้อคืนจะเป็นขายในตลาดหลักทรัพย์ฯ ภายหลัง 6 เดือนนับแต่การซื้อหุ้นคืนเสร็จสิ้นแต่ต้องไม่เกิน 3 ปี